Diari Oficial de la Generalitat Valenciana


Sumari del DOGV 8312, del 07-06-2018 (2018/5161)

RESOLUCIÓ de 23 de maig de 2018, del Servei Territorial de Transports de València, per la qual s'autoritzen a prendre servei les persones titulars de les autoritzacions del taxi residenciades en àrees funcionals diferents de les de la residència de la seua autorització, amb motiu de diversos esdeveniments que tindran lloc al llarg de l'any 2018.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8312

Data del DOGV
:   07-06-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/5161


Data del document
:   23-05-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori
    * taxi

RESOLUCIÓ de 23 de maig de 2018, del Servei Territorial de Transports de València, per la qual s'autoritzen a prendre servei les persones titulars de les autoritzacions del taxi residenciades en àrees funcionals diferents de les de la residència de la seua autorització, amb motiu de diversos esdeveniments que tindran lloc al llarg de l'any 2018. [2018/5161]  
  
L'article 21.3 de la Llei 13/2017, de 8 de novembre, de la Generalitat, del taxi de la Comunitat Valenciana, estableix que «En cas de situacions temporals en què s'espere afluència de persones viatgeres que no puguen ser ateses pels taxis de l'àmbit corresponent, la conselleria competent en matèria de transports podrà autoritzar que hi operen els taxis residenciades en altres àmbits limítrofs o propers i a tarifa pròpia de l'àmbit de residència de l'autorització o, si escau, a tarifa interurbana».  
  
A l'efecte de garantir una oferta de servei de taxi adequada a l'important increment de demanda d'aquest servei de transport durant els dies de diverses celebracions, es considera oportú permetre la presa de servei a les persones titulars de les autoritzacions del taxi residenciades en àrees funcionals diferents de la pròpia de la residència del titular.  
  
Consultades les associacions representatives del sector i d'acord amb el que es disposa en l'article 20.2 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Primer  
Autoritzar, des de les 20.00 hores del dia 23 de juny de 2018 fins a les 08.00 hores del dia 24 de juny de 2018, celebració de la Nit de Sant Joan, a prendre servei en l'àrea funcional de Gandia, a Tavernes de la Valldigna i en l'àrea de prestació conjunta de la Safor als titulars de l'àrea funcional de Gandia, de Tavernes de la Valldigna i de l'àrea de prestació conjunta de la Safor. Durant aquest període de 12 hores, els titulars de taxi d'aquests tres àmbits funcionals podran prendre i deixar serveis en els tres àmbits esmentats. Es reconeix una preferència per a prendre servei a les autoritzacions de taxi residenciades en el seu àmbit funcional.  
  
Segon  
Autoritzar durant els dies 19, 20, 21 i 22 de juliol de 2018, amb motiu de la celebració del Pirata Rock Festival 2018 en el polígon Benieto de Gandia, a prendre servei en l'àrea funcional de Gandia als titulars de les autoritzacions de taxi de l'àrea de prestació conjunta de la Safor, de Tavernes de la Valldigna i, recíprocament, als titulars d'autoritzacions del taxi de Gandia. Es reconeix una preferència per a prendre servei a les autoritzacions de taxi residenciades a Gandia.  
  
Tercer  
Autoritzar durant els dies 25, 26, 27, 28 i 29 de juliol de 2018, amb motiu de la celebració del festival Iboga Summer en la platja de Tavernes de la Valldigna, que els titulars de les autoritzacions de taxi de l'àrea de prestació conjunta de la Safor, Alzira, Carcaixent, Favara, Gandia i Cullera puguen prendre servei en l'àrea funcional de Tavernes de la Valldigna i, recíprocament, els titulars d'autoritzacions del taxi de l'àrea funcional de Tavernes de la Valldigna. Es reconeix una preferència per a prendre servei a les autoritzacions de taxi residenciades a Tavernes de la Valldigna.  
  
Quart  
Autoritzar durant els dies 9, 10, 11, 12 i 13 d'agost de 2017, amb motiu de la celebració del Medusa Sun Beach Festival en la platja de Cullera, que els titulars de les autoritzacions de taxi de l'àrea de prestació conjunta de la Safor, Sueca, Favara, Gandia, Tavernes de la Valldigna, Alzira, Algemesí i Carcaixent puguen prendre servei en l'àrea funcional de Cullera i, recíprocament, els titulars d'autoritzacions de taxi de Cullera. Es reconeix una preferència per a prendre servei a les autoritzacions de taxi residenciades a Cullera.  
  
Cinqué  
Autoritzar durant els dies 23, 24 i 25 d'agost de 2018, amb motiu de la celebració del Mediterrània Festival a Tavernes de la Valldigna, que els titulars de les autoritzacions de taxi de l'àrea de prestació conjunta de la Safor, Alzira, Carcaixent, Favara, Gandia i Cullera puguen prendre servei en l'àrea funcional de Tavernes de la Valldigna i, recíprocament, els titulars d'autoritzacions del taxi de l'àrea funcional de Tavernes de la Valldigna. Es reconeix una preferència per a prendre servei a les autoritzacions de taxi residenciades a Tavernes de la Valldigna.  
  
  
Sisé  
Autoritzar durant el dia 29 d'agost de 2018, dia de celebració de La Tomatina de Buñol, els titulars d'autoritzacions de taxi de l'àrea de prestació conjunta de València i de l'àrea de prestació conjunta de Requena-Utiel/Vall de Cofrents-Aiora, a prendre servei en l'àrea funcional de Buñol, i els titulars d'autoritzacions de taxi de l'àrea funcional de Buñol a prendre servei en les esmentades àrees de prestació conjunta. Es reconeix una preferència per a prendre serveis a les autoritzacions de taxi residenciades en el terme municipal de Buñol.  
  
Seté  
Autoritzar durant els dies 16, 17 i 18 de novembre de 2018, en els quals es disputa el gran premi de moto GP 2018, en el circuit Ricardo Tormo de Cheste, que les persones titulars de les autoritzacions del taxi residenciades en les àrees funcionals limítrofes amb l'àrea funcional de Cheste, les de l'àrea de prestació conjunta de València i les de l'àrea de prestació conjunta de Requena-Utiel/Vall de Cofrents-Aiora puguen prendre servei en l'àrea funcional de Cheste i, recíprocament, els titulars de les autoritzacions de Cheste. Es reconeix una preferència per a prendre serveis a les autoritzacions de taxi residenciades en el terme municipal de Cheste.  
  
Huité  
Autoritzar durant els dies 29, 30, 31 de desembre de 2018 i 1 de gener de 2019, celebració del festival Festivern 2018-2019, a Tavernes de la Valldigna, a prendre servei a les persones titulars de les autoritzacions de taxi residenciades en l'àrea de prestació conjunta de la Safor, Alzira, Carcaixent, Favara, Gandia i Cullera i, recíprocament, als titulars d'autoritzacions del taxi de l'àrea funcional de Tavernes de la Valldigna. Es reconeix una preferència per a prendre serveis a les autoritzacions de taxi residenciades en el terme municipal de Tavernes de la Valldigna.  
  
  
La present resolució es dicta per delegació de competències de la Direcció General d'Obres Públiques, Transport i Mobilitat, ordenada per Resolució de 8 de maig de 2017 (DOGV 8052, 31.05.2017), de delegació de funcions en els serveis territorials de Transports. La resolució adoptada es considera dictada per l'òrgan delegant. Tot això, de conformitat amb l'article 63 de la Llei 5/1983, de 30 de desembre, del Consell, i l'article 9 de la Llei 40/2015, d'1 d'octubre, de règim jurídic del sector públic.  
Contra aquesta resolució, que no esgota la via administrativa, es podrà interposar recurs d'alçada davant el secretari autonòmic d'Habitatge, Obres Públiques i Vertebració del Territori en el termini d'un mes, a comptar des de l'endemà de la seua publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
València, 23 de maig de 2018.- La cap del servei territorial de Transports de València: Elena Herrero García.